CELEX: 32019D0761
Language: hu
Date: 2019-05-13 00:00:00
Title: A Tanács (KKBP) 2019/761 határozata (2019. május 13.) az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukrajna) szóló 2014/486/KKBP határozat módosításáról

14.5.2019   
               
               
                  HU
               
               
                  Az Európai Unió Hivatalos Lapja
               
               
                  L 125/16
               
            
         A TANÁCS (KKBP) 2019/761 HATÁROZATA
         (2019. május 13.)
         az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukrajna) szóló 2014/486/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 42. cikke (4) bekezdésére és 43. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2014. július 22-én elfogadta az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukrajna) szóló 2014/486/KKBP határozatot (1).
                  
               
                     (2)
                  
                  
                     A Tanács 2017. november 20-án elfogadta a (KKBP) 2017/2161 határozatot (2), amellyel 2019. május 31-ig meghosszabbította az EUAM Ukrajna megbízatását és ugyanezen időszakra pénzügyi referenciaösszeget biztosított számára. 2017. december 18-án ezt a referenciaösszeget megnövelte a (KKBP) 2017/2371 tanácsi határozattal (3).
                  
               
                     (3)
                  
                  
                     A Politikai és Biztonsági Bizottság az EUAM Ukrajna stratégiai felülvizsgálatát követően 2019. március 5-én azt ajánlotta, hogy 2021. május 31-ig hosszabbítsák meg az EUAM Ukrajna megbízatását.
                  
               
                     (4)
                  
                  
                     A 2014/486/KKBP határozat hatályát ezért 2021. május 31-ig meg kell hosszabbítani.
                  
               
                     (5)
                  
                  
                     Az EUAM Ukrajna végrehajtására olyan helyzetben kerül majd sor, amely rosszabbodhat és akadályozhatja az Unió külső tevékenysége tekintetében a Szerződés 21. cikkében meghatározott célkitűzések elérését,
                  
               ELFOGADTA EZT A HATÁROZATOT:
         
            1. cikk
            A 2014/486/KKBP határozat a következőképpen módosul:
            
                        1.
                     
                     
                        A 14. cikk (1) bekezdése a következő albekezdéssel egészül ki:
                        „Az EUAM Ukrajnával kapcsolatos kiadások fedezésére szolgáló pénzügyi referenciaösszeg a 2019. június 1-jétől2021. május 31-ig terjedő időszakra 54 138 700 EUR.”
                     
                  
                        2.
                     
                     
                        A 19. cikk második bekezdésének helyébe a következő szöveg lép:
                        „Ezt a határozatot 2021. május 31-ig kell alkalmazni.”
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2019. május 13-án.
            
               
                  a Tanács részéről
               
               
                  az elnök
               
               F. MOGHERINI
            
         
         
            (1)  A Tanács 2014/486/KKBP határozata (2014. július 22.) az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukraine [helyesen: EUAM Ukrajna]) (HL L 217., 2014.7.23., 42. o.).
         
            (2)  A Tanács (KKBP) 2017/2161 határozata (2017. november 20.) az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukrajna) szóló 2014/486/KKBP határozat módosításáról (HL L 304., 2017.11.21., 48. o.).
         
            (3)  A Tanács (KKBP) 2017/2371 határozata (2017. december 18.) az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukrajna) szóló 2014/486/KKBP határozat módosításáról (HL L 337., 2017.12.19., 34. o.).